hu hu hu it pt hu hu hu en hu uk hu hu hu hu en et hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu zh hu en hu en hu hu hu hu hu hu en en es es es es en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu it pt hu hu hu hu hu hu eo hu hu hu hu hu
Szeptemberben ismét Budapesti Klasszikus Film Maraton
Írta: MoziNéző | 2019,júl,13 | Filmes események, Filmhírek | 0 |
Budapest több mozija mellett idén Egerben és Győrben is vetítésekkel jelentkezik a Budapesti Klasszikus Film Maraton; a harmadik alkalommal meghirdetett programsorozat szeptember 4. és 11. között mintegy 100 filmklasszikust vetít le és több filmcsillagot is vendégül lát.
A restaurált klasszikus filmek seregszemléjeként számon tartott filmmaraton központi témája idén a film és a zene csaknem 125 éves kapcsolata lesz – közölte az MTI-vel a fesztivált szervező Magyar Nemzeti Filmalap.
A filmmaraton helyszínei az Uránia Nemzeti Filmszínház, a Toldi Mozi, a Budapesti Francia Intézet és a Puskin mozi, és ismét lesznek szabadtéri vetítések a Szent István-bazilika előtt is. Eger idén is átveszi a fesztivál programját, és a szeptemberi Győri Filmnapok is válogat a bemutatott filmekből.
A filmzenetörténeti válogatásban helyet kapnak megzenésített némafilmklasszikusok, világhírű musicalek, mint a My Fair Lady, az Ének az esőben, az Óz, a csodák csodája, de legendás film noirok a Máltai sólyomtól A Szamurájig, western eposzok, a filmművészet kiemelkedő zenei témájú kultfilmjei – mint a Ragtime, a Jazz Királya, a Mindhalálig zene, a Hair, az Evita, a Rocky Horror Picture Show -, továbbá magyar zenés filmek is.
“A Budapesti Klasszikus Film Maraton célja, hogy újszerűen, érdekesen mutasson be értékes, frissen restaurált, a magyar és az egyetemes filmörökség részét képező klasszikus filmeket, ezzel is megszólítva a fiatalokat. Filmritkaságokat és +újrahangszerelt+, népszerű filmeket állítunk középpontba – mindezt nagyvásznon, varázslatos, igazi moziélményként” – idézi a közlemény Ráduly Györgyöt, a Magyar Nemzeti Filmalap – Filmarchívum igazgatóját.
Először láthatja a közönség a teljeskörűen restaurált Meseautót, melyhez kiállítás is kapcsolódik majd. A rendszerváltás 30. évfordulóját pedig külön filmes blokkal ünnepli a fesztivál: a nyolcvanas évek számos magyar zenés kultuszfilmjének frissen felújított változatát is vetítik (Eszkimó asszony fázik, Kopaszkutya, István, a király).
A filmmaraton tiszteleg a háromszoros Oscar-díjas magyar filmzeneszerző, Rózsa Miklós és az Oscar-díjas Kertész Mihály (Michael Curtiz) életműve előtt. Külön blokkban mutatják be a filmművészet meghatározó női alkotói – köztük Mészáros Márta, Agnes Varda, Putty Lia (Lya de Putty) és Bánki Vilma (Vilma Banki) – filmjeit is.
A programsorozat vendége lesz Michael Nyman filmzeneszerző (a három Oscar-díjjal kitüntetett Zongoralecke zeneszerzője és Peter Greenaway kultikus filmjeinek alkotótársa); Pierre Richard, a francia vígjátékok sztárja, a Balfácán, a Félénk vagyok, de hódítani akarok, a Magas szőke férfi felemás cipőben főszereplője; Udo Kier német származású amerikai színész, Bódy Gábor Psyché című filmjének főszereplője, valamint Magda Vásáryova színésznő, akit Jirí Menzel Sörgyári capricciójának szereplője.
Szabó István Édes Emma, Drága Böbe című filmje a Filmarchívum és a Filmlabor által restaurált változatának bemutatójára Budapestre érkezik a film főszereplője, Johanna Ter Steege is.
A fesztivál vetítéssorozattal emlékezik meg az év elején elhunyt magyar producerről, Andy Vajnáról is.
A Szent István-bazilikánál idén hat estén várják a közönséget ingyenes szabadtéri vetítések. Óriásvásznon lesz látható Jankovics Marcell teljes körűen restaurált remekműve, a János vitéz, Koltay Gábor zenés filmje, az István, a király 4K-ban felújított képi és Dolby hangminőségben, valamint a Macskafogó is. Pierre Richard jelenlétében vetítik a Magas szőke férfi felemás cipőbent; Dziga Vertov klasszikusát, az Ember a felvevőgéppelt pedig Michael Nyman zenéje kíséri.
Az filmmaratont nemzetközi filmszakmai előadások, workshopok, mesterkurzusok, zenés programok, dokumentumfilm vetítések és plakátkiállítás kísérik. MTI
Előző Robert De Niro új filmstúdiót épít New Yorkban
Következő Huszonnégy alkotást vetítenek az idei Vertigo Filmhéten
Oscarra jelölték a Saul fia c. filmet
A Terminátor két csomagja
Megjelent a World of Young Cinema berlini száma
Válaszolj Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Új filmek | Mozi, film hírek
Bevisz a barikádok mögé a Blokád hosszú előzetese
AVATAR: Még egy hétig látható, és ismét a legsikeresebb film Magyarországon!
Egy szép reggelen (Un beau matin) 2022
A művészet templomai: Napóleon 200 (2022)
Mozi, film, színészek, rendező…
3D ADS Service Kft akciófilm amerikai film Angol film Animációs film Arnold Schwarzenegger Big Bang Media Brad Pitt Bruce Willis Budapest Film Cirko Film családi film dokumentumfilm dráma előzetes filmforgatás filmhír Francia film Freeman Film Fórum Hungary horror InterCom kalandfilm Magyar film mozi mozihír Mozinet mozinézők nyereményjáték Német film Olasz film Oscar pletyka poszter Pro Video Film romantikus vígjáték sci-fi thriller Tom Cruise UIP Duna Film Vertigo Média Vertigo Média Kft. videó vígjáték
Új filmek | Mozi, film hírek
Bevisz a barikádok mögé a Blokád hosszú előzetese
AVATAR: Még egy hétig látható, és ismét a legsikeresebb film Magyarországon!
Egy szép reggelen (Un beau matin) 2022
A művészet templomai: Napóleon 200 (2022)
Elegant Themes által tervezett | Powered by WordPress